El Govern ha acordat concedir la Creu de Sant Jordi 2017 a 29 personalitats i 24 entitats que s'han destacat pels serveis prestats a Catalunya en la defensa de la seva identitat o, més generalment, en el pla cívic i cultural.
Per la seva intensa tasca de traducció, estudi i divulgació de la producció filosòfica femenina, i particularment de l'obra de Hannah Arendt.
Autora de nombrosos assaigs, ha analitzat també qüestions de subjectivitat política i ha fet remarcables aportacions a la teoria feminista.
Enginyer industrial i directiu d'empreses.
Per la seva destacada trajectòria en l'àmbit empresarial, en el qual ha ocupat càrrecs de primera fila, i per la contribució al projecte olímpic de Barcelona havent exercit la coordinació de les obres necessàries per al desenvolupament dels jocs.
També ha tingut una notable activitat en matèria cultural, a través de la presidència de la Fundació Gala-Salvador Dalí.
Per la seva contribució a la música catalana, concretada en la tasca efectuada com a compositor, intèrpret i arranjador.
Ha creat diversos conjunts i ha format part de distints grups.
Ha mantingut una estreta col·laboració amb moltes de les figures més importants de la cançó catalana, havent excel·lit igualment com a músic de jazz.
Per la seva concepció innovadora del projecte museogràfic, traduïda en la creació del Museu de la Ciència i de la Tècnica de Catalunya, que va dirigir entre el 1982 i el 2013, i en la constitució de la xarxa de museus associats, distribuïts arreu del país.
El seu impuls i el seu mestratge han estat decisius per a la incorporació dels béns industrials al patrimoni cultural.
Secretària del president Tarradellas i directora de l'Arxiu Montserrat Tarradellas i Macià.
Per la seva tasca de preservació de la memòria del president Tarradellas, del qual en va ser col·laboradora directa.
Aquesta tasca ha tingut la seva expressió més clara en la gestió del llegat documental de l'arxiu presidencial, dipositat al monestir de Poblet, del qual en va ser directora des del 1988 fins la seva recent jubilació.
Modista i empresària del sector de la moda.
Per la seva destacada participació en el món de la moda femenina a partir de la seva empresa, fundada el 1995, que ha adquirit presència internacional i un sòlid prestigi per les seves creacions.
Ha contribuït a la projecció exterior de Barcelona i de Catalunya a través de la participació en salons i certàmens i de la comercialització dels seus dissenys arreu del món.
Per la seva obra d'estudi i difusió de les monedes i la seva circulació en els territoris de l'antiga Corona catalanoaragonesa, traduïda en més d'una vintena de llibres i en centenars d'articles sobre la matèria.
Com a especialista ha aconseguit ocupar un lloc de privilegi en el panorama internacional dels estudiosos de la numismàtica.
En reconeixement dels seus mèrits com a comunicador.
Professional de prestigi, compta amb una extensa trajectòria en els mitjans audiovisuals, desenvolupada principalment en llengua catalana, que ha estat reconeguda amb nombroses distincions.
Va tenir un paper remarcable en el procés de creació i consolidació de la radiotelevisió pública de Catalunya.
Dirigent esportiu i promotor cultural.
Pel seu paper rellevant en els àmbits de la cultura i l'esport, havent-se distingit com a editor i com a dirigent federatiu.
Exercí com a comissari del Projecte Olímpic Barcelona 92 i com a membre del Comitè Executiu del COOB 92, i també va desplegar una intensa activitat al front de l'aleshores denominada Direcció General de Promoció Cultural, del Departament de Cultura de la Generalitat de Catalunya.
Pel conjunt de la seva trajectòria intel·lectual.
És autora d'una obra literària singular, desplegada en diversos gèneres i caracteritzada per la contemplació de la naturalesa i per la sensibilitat social, reivindicant el paper de la dona i defensant els més desafavorits.
Com a narradora ha explorat distintes tècniques expressives i com a poetessa ha destacat per la perfecció formal del llenguatge.
Per l'extensa tasca desenvolupada en la lluita contra aquesta malaltia.
Presidenta d'Osona Contra el Càncer, una entitat que aplega més de 2.500 associats i que mobilitza prop d'un miler de voluntaris i voluntàries a través de les 45 delegacions locals que té a la comarca.
Per la seva carrera professional, iniciada als anys seixanta com a model publicitària i continuada com actriu cinematogràfica, havent participat en més de vuitanta pel·lícules a les ordres dels més acreditats directors catalans, espanyols i europeus.
La seva és una figura central en la cinematografia catalana.
Per la seva singladura al front d'una empresa familiar que al llarg dels darrers anys ha viscut un accelerat procés d'internacionalització i creixement, fins a arribar a ser un referent en el camp dels productes plasmàtics, en tant que ha esdevingut una de les principals productores mundials del sector dels hemoderivats.
Per les seves importants realitzacions en la medicina forense, i particularment en el camp de l'odontologia forense, en el qual és una referència.
Ha estat enviada en missió especial en casos de grans catàstrofes per ajudar a identificar víctimes, tasca que ha dut a terme combinant el rigor tècnic amb la qualitat humana.
Per la seva tasca acadèmica en els terrenys de la dialectologia, la història social de la llengua, la sociolingüística i la lexicografia.
Primer rector de la Universitat Rovira i Virgili, ha ocupat distints càrrecs de responsabilitat en institucions científiques, incloent la Secció Filològica de l'Institut d'Estudis Catalans i l'Institut Interuniversitari Joan Lluís Vives, dels quals en fou president.
Per la seva dilatada trajectòria en la natació sincronitzada, esport que ha aconseguit popularitzar entre el gran públic.
Extensament llorejada, al seu palmarès s'hi poden destacar 17 medalles d'or, 18 de plata i 12 de bronze, entre campionats del món, europeus i Jocs Olímpics.
Per la seva contribució a la ciència geogràfica i a la millora del coneixement del territori i del medi.
Responsable de la posada en marxa de l'Institut Cartogràfic de Catalunya, avui Institut Cartogràfic i Geològic de Catalunya.
Des de la direcció d'aquesta institució, la convertí en referència a nivell internacional, tot continuant la tasca iniciada en aquesta matèria per la Mancomunitat de Catalunya i la Generalitat republicana.
Pels seus serveis al país, acreditats mitjançant la participació en la vida política catalana durant vint-i-cinc anys, així com també a través de la seva contribució en l'àmbit econòmic, com a empresari.
També ha destacat per les seves inquietuds culturals, havent exercit la presidència del Patronat del Gran Teatre del Liceu.
Per la seva trajectòria, que combina la medicina i la preocupació per les qüestions socials.
President actual del Col·legi de Metges de Barcelona, va ser cofundador del primer banc d'aliments de l'Estat espanyol i impulsor del Programa de Renda Mínima d'Inserció (PIRMI).
Ha promogut programes sobre la salut dels professionals sanitaris des de la Fundació Galatea i la European Association for Physician Health (EAPH).
Per una llarga carrera artística, desenvolupada al teatre, al cinema i a la televisió.
Ha treballat com actor i director, havent protagonitzat un gran nombre de muntatges teatrals.
També ha exercit com a director escènic i com a director artístic de diversos teatres, havent intervingut en distintes sèries televisives.
La seva trajectòria ha estat distingida amb premis i reconeixements en totes les facetes de la seva activitat.
Per la rellevància dels seus estudis sobre el catalanisme polític i el franquisme, concretats en un seguit de treballs de referència per al coneixement i l'anàlisi de la nostra història recent.
Ha participat com a expert en la comissió que va assessorar la Generalitat per aconseguir el retorn de la documentació de la Generalitat republicana i d'entitats i particulars catalans que es trobava a l'Arxiu de la Guerra Civil Espanyola de Salamanca.
Pel conjunt de la seva obra en la qual, com a pintor, escultor i il·lustrador de llibres, ha sabut captar la bellesa de la natura i del paisatge de les comarques gironines, i especialment de la de l'Empordà.
Des del 1970 exposa els seus treballs dins i fora de Catalunya, i ha obtingut nombrosos reconeixements.
Empresari i col·leccionista d'art. Pel seu destacat paper filantròpic i la seva remarcable contribució a la millora social a través de les dues fundacions que impulsa: la Fundació Glòria Soler, que dóna suport a projectes en l'àmbit de la salut, de manera molt destacada pel que fa a les cures pal·liatives pediàtriques i la lluita contra la sida i la leucèmia, i la Fundació Suñol, centrada en la promoció i difusió de l'art contemporani.
Pel seu incansable activisme cultural, que l'ha dut a participar en un ampli repertori d'iniciatives en aquest àmbit.
Va ser fundador de la Llibreria 22, de Girona, que dirigí entre el 1978 i el 2015, convertint-la en un establiment de referència, obert a tota mena de tendències i amb una decidida voluntat de promoció i difusió de la cultura catalana.
Així mateix, també ha destacat com a crític cinematogràfic i com a col·laborador en distints mitjans de comunicació.
Per la seva important participació en les institucions empresarials del país, que ha contribuït a reforçar i potenciar, posant-les al servei del desenvolupament econòmic i de la projecció exterior de Catalunya.
Des de la presidència de la Cambra de Comerç, Indústria i Navegació de Barcelona ha impulsat la millora de la competitivitat de les empreses catalanes i la seva adaptació a l'obertura dels mercats internacionals.
Pel seu paper en la recuperació de les institucions araneses i dels símbols d'identitat d'era Val i per la seva defensa dels vincles històrics i culturals amb Catalunya.
Com a diputada al Parlament català fou ponent de la llei del règim especial d'Aran.
Posteriorment esdevingué Síndica del Conselh Generau d'Aran, essent la primera dona que ocupava aquest càrrec des de la seva institució, a principis del segle XIV.
Treballà per la normalització de l'ús de l'occità aranès, llengua que va cultivar com a escriptora.
Per la seva dedicació als afers públics en què va acreditar una decidida voluntat de servei i una preocupació constant pels problemes socials.
Professional del dret, exercí com a regidora d'Esplugues de Llobregat i diputada al Congrés.
Va ser ministra d'Habitatge i de Defensa.
Per la seva intensa i fructífera activitat política, desplegada a través dels diversos càrrecs que va ostentar, i molt particularment, el de conseller de Cultura.
Al front del departament, va impulsar el diàleg intercultural i la internacionalització de la cultura catalana.
Historiador de professió, es va especialitzar en l'estudi del moviment obrer català i la seva relació amb la qüestió nacional, matèria sobre la qual va escriure diversos assaigs.
Per la seva rellevant aportació a la modernització i millora de l'eficàcia de l'educació a Catalunya.
Expert en el sistema educatiu finès, va aportar la seva experiència a la formació del professorat i al disseny de metodologies per a combatre el fracàs escolar.
Defensor de la vinculació de l'educació amb la família, l'escola i la societat, treballà intensament i generosa per a difondre aquesta visió i implantar-la en la planificació educativa.